***Ո Ր Ո Շ ՈՒ Մ***

*Կատարողական վարույթը կասեցնելու մասին*

*«25» 01.2019թ. ք.Ալավերդի*

*Հարկադիր կատարումն ապահովող ծառայության Լոռու մարզային բաժնի հարկադիր կատարող` արդարադատության կապիտան՝ Արտակ Աղեկյանս, ուսումնասիրելով 25.07.2018թ. վերսկսված թիվ 06/02-01719323 կատարողական վարույթի նյութերը.*

*ՊԱՐԶԵՑԻ*

*ՀՀ Լոռու մարզի ընդհանուր իրավասության դատարանի 08.10.2015թ-ին թիվ ԼԴ/2019/02/15 վճռով սահմանված պարտավորության գումարի չափով բռնագանձումը տարածել ՀՀ Լոռու մարզի Ալավերդի քաղաքի Սանահին կայարանի 27, թիվ 1 հասցեում գտնվող և Մայրանուշ Ստյոպիկի Բաղդասարյանին, Էլմիրա Բաղդասարյանին, Սուսաննա Բաղդասարյանին, Զարինե Բաղդասարյանին և Մարինե Բաղդասարյանին ընդհանուր սեփականության իրավունքով պատկանող անշարժ գույքի վրա, նշված անշարժ գույքը վաճառել հրապարակային սակարկություններով, ստացված գումարը բաշխել ընդհանուր բաժնային սեփականության մասնակիցների միջև՝ նրանց բաժիններին համաչափ, պարտավորության գումարի չափով բռնագանձումը տարածել պարտապանի Մայրանուշ Ստյոպիկի Բաղդասարյանի բաժնեմասի գումարի վրա:*

*Մայրանուշ Բաղդասարյանից հօգուտ Բանկի բռնագանձել 8.000 ՀՀ դրամ, վճարված պետական տուրքի գումար:*

*Համաձայն «Դատական ակտերի հարակադիր կատարման մասին» ՀՀ օրենքի 66 հոդվածի և 67 հոդվածի «ա» կետի բռնագանձել 5 տոկոսի չափով ՀՀ դրամ, որպես կատարողական գործողությունների կատարման ծախս:*

*Պահանջատիրոջ գրության համաձայն պարտապանի պարտքը 10.08.2018թ-ի դրությամբ կազմում է 795.716 ՀՀ դրամ:*

*Վերոգրյալի հիման վրա 30.07.2018թ-ին պարտապանին պատկանող ՀՀ Լոռու մարզի Ալավերդի քաղաքի Սանահին կայարանի 27, թիվ 1 հասցեի բնակարանը ներկայացվել է հարկադիր էլեկտրոնային աճուրդ վաճառքի՝ 2.475.000 ՀՀ դրամ մեկնարկային գնով:*

*Պարտապան Մայրանուշ Ստյոպիկի Բաղդասարյանի անվամբ Հարկադիր կատարումն ապահովող ծառայույթյան Լոռու մարզային բաժնի Ալավերդի-Թումանյան տարածաշրջանի բաժանմունքում հարուցված է նաև թիվ 01791590, 04147055, 04091328, 01710662 կատարողական վարույթները՝ հօգուտ այլ պահանջատերերի ընդհանուր՝ 493.458 ՀՀ դրամ բռնագանձելու պահանջով:*

*Կատարողական գործողությունների կատարման ընթացքում ՀՀ Լոռու մարզի Ալավերդի քաղաքի Սանահին կայարանի 27, թիվ 1 հասցեի բնակարանի /լոտ 312187/ գինը նվազել է և 25.01.2019թ. դրությամբ կազմում է 958.865 ՀՀ դրամ՝ որից պարտապան Մայրանուշ Ստյոպիկի Բաղդասարյանի 1/5 բաժնեմասը կազմում է ՝ 191.773 ՀՀ դրամ, իսկ պարտապանի պարտքը 1.289.174 ՀՀ դրամ:*

*Ի կատարումն կատարողական թերթի ձեռնարկված կատարողական գործողությունների ընթացքում պարտապան Մայրանուշ Ստյոպիկի Բաղդասարյանին այլ սեփականության իրավունքով պատկանող գույք՝ ներառյալ դրամական միջոցներ և արժեթղթեր, ինչպես նաև գույքային իրավունքներ հայտնաբերելու, դրանց գտնվելու վայրը, կազմն ու քանակը պարզելու նպատակով «Դատական ակտերի հարկադիր կատարման մասին» ՀՀ օրենքի 40 հոդվածի 3 –րդ մասի համաձայն հայտարարվել է գույքի հետախուզում և համապատասխան հարցումներ են ուղարկվել գույքի հաշվառում /կամ գրանցում/ իրականցնող իրավասու պետական մարմինների և այլ կազմակերպությունների, ինչպես նաև ՀՀ տարածքում գործող բոլոր առևտրային բանկերին։*

*Այսպիսով, պարտապանին սեփականության (ընդհանուր համատեղ և /կամ/ բաժնային սեփականության) իրավունքով պատկանող գույք, գույքային իրավունքներ և դրամական միջոցներ հայտնաբերելու ուղղությամբ ձեռնարված՝ օրենքով թույլատրելի բոլոր միջոցները սպառվել են։*

*Արդյունքում պարտապան Մայրանուշ Ստյոպիկի Բաղդասարյանին պատկանող, այլ գույքային իրավունքներ և դրամական միջոցներ չեն հայտնաբերվել, որոնց վրա հնարավոր լինի տարածել բռնագանձում։*

*Ձեռնարկված կատարողական գործողությունների արդյունքում ի հայտ են եկել օրենքով սահմանված սնանկության հատկանիշներ:*

*Վերոգրյալի հիման վրա և ղեկավարվելով ''Սնանկության մասին'' ՀՀ օրենքի 6-րդ հոդվածի 2-րդ մասով, '' Դատական ակտերի հարկադիր կատարման մասին'' ՀՀ օրենքի 28-րդ հոդվածով և 37-րդ հոդվածի 8-րդ կետով`*

*ՈՐՈՇԵՑԻ*

*Կասեցնել՝ 25.07.2019թ. վերսկսված թիվ 06/02-01719323 կատարողական վարույթը 60-օրյա ժամկետով.*

*Առաջարկել պահանջատիրոջը և պարտապանին նրանցից որևէ մեկի նախաձեռնությամբ 60-օրյա ժամկետում սնանկության հայց ներկայացնել դատարան.*

*Սույն որոշումը երկու աշխատանքային օրվա ընթացքում հրապարակել www.azdarar.am ինտերնետային կայքում.*

*Որոշման պատճեն ուղարկել կողմերին.*

*Որոշումը կարող է բողոքարկվել ՀՀ վարչական դատարան կամ վերադասության կարգով` որոշումը ստանալու օրվանից տասնօրյա ընթացքում:*

*Հարկադիր կատարող Ա.Աղեկյան*